கேள்வி: அண்ணா பல்கலைக்கழக வளாகப் பாலியல் வன்கொடுமை பற்றி தகவல் சொல்.
பதில்: அண்ணா பல்கலைக்கழக வளாகப் பாலியல் வன்கொடுமை என்பது 2024 டிசம்பர் 23 ஆம் நாள் சென்னை அண்ணா பல்கலைக்கழகம், சென்னை வளாகத்தில் நடந்த பாலியல் வன்கொடுமையைக் குறிப்பதாகும். பல்கலைக்கழக வளாகத்திற்குள் இரண்டாம் ஆண்டு பொறியியல் படித்துவரும் மாணவியொருவர் மீது டிசம்பர் 23 ஆம் நாள் இரவு 8 மணியளவில் அடையாளம் தெரியாத இருவரால் பாலியல் வன்கொடுமை நடத்தப்பட்டுள்ளது. நிகழ்வு நாளன்று மாலை கிறிஸ்மஸ் தொழுகைக்குச் சென்று வந்த தனது ஆண் நண்பருடன் இருக்கையில், அடையாளம் தெரியாத அந்த இருவர், ஆண் நண்பரைத் தாக்கிவிட்டு, அந்த மாணவி மீது வன்கொடுமை செய்துவிட்டு தப்பிச் சென்றனர். பாதிக்கப்பட்ட மாணவி புகார் அளித்ததன் பேரில் பாரதிய குடிமக்கள் பாதுகாப்பு விதித்தொகுப்பு 64 ஆம் பிரிவின் படி வழக்குப் பதியப்பட்டது. மறைகாணி மூலம் நடைபெற்ற ஆய்விலும் விசாரணையையிலும் குற்றம்சாட்டப்பட்ட டி. ஞானசேகர் என்பவரைக் காவல்துறையினர் கைது செய்தனர். இச்சம்பவம் அரசியல் மட்டத்தில் பெரிதும் விமர்சிக்கப்பட்டது. பல மாணவர்கள் குழுவினர் பல்கலைக்கழக வளாகத்தில் போராட்டினர்.
கேள்வி: அண்ணா பல்கலைக்கழக வளாகப் பாலியல் வன்கொடுமை - விசாரணை குறித்து விரிவாக சொல்லுங்கள்.
பதில்: முதல் தகவல் அறிக்கை வெளியாகி மாணவியின் அடையாளம் கசிந்ததால் சென்னை உயர்நீதிமன்றம் தாமாக இவ்வழக்கை எடுத்துக் கொண்டது. பாதிக்கப்பட்ட மாணவிக்கு இடைக்கால நிவாரணமாக ரூ. 25 லட்சம் இழப்பீடு வழங்கவும், இந்த வழக்கை விசாரிக்க 3 ஐ.பி.எஸ். பெண் அதிகாரிகள் கொண்ட சிறப்புப் புலனாய்வுக் குழு அமைக்கவும் சென்னை உயர்நீதிமன்றம் உத்தரவிட்டது. குற்றம் சாட்டப்பட்டவர் வீட்டில் சோதனை நடத்தியதில் வேறு பல மாணவிகளின் காணொளிகள் கிடைத்துள்ளதாலும் ஆட்கடத்தல், வாகனத் திருட்டு உள்ளிட்ட குற்றங்களில் ஏற்கனவே கைது செய்யப்பட்டு விடுவிக்கப்பட்டவர் என்பதாலும் இவரைத் தொடர் குற்றவாளி என்கிறனர்.
கேள்வி: அண்ணா பல்கலைக்கழக வளாகப் பாலியல் வன்கொடுமை - போராட்டங்கள் பற்றி விளக்கவும்.
பதில்: ''யார் அந்த சார்?'' என்றும் ''அடுத்தது நானா?'' என்றும் பல சுவர் பதாகைகளைப் பல கட்சிகள் ஒட்டி போராட்டங்களை நடத்தினார்கள். பல்கலைக் கழக வளாகத்தில் மட்டுமல்லாமல் பரவலாக வெவ்வேறு பகுதிகளில் எஸ்.எப்.ஐ, எபிவிபி உள்ளிட்ட மாணவர் அமைப்பினர் பெண் மாணவர் பாதுகாப்பு கோரி போராட்டம் நடத்தினர். அதிமுக, பாமக, பாஜக, நாதக, தவெக போன்ற கட்சியினர் உரிய விசாரணை வேண்டி போராட்டங்கள் நடத்தி கைது செய்யப்பட்டு, பின்னர் விடுவிக்கப்பட்டனர். தமிழ்நாட்டில் போராட்டங்கள் நடத்த அனுமதி மறுக்கப்படுவதால் அறிவிக்கப்படாத அவசரக் காலநிலை தமிழ்நாட்டில் நடந்துவருவதாக சிபிஎம் கட்சியில் க. பாலகிருஷ்ணன் கருத்து தெரிவித்தார். ''கட்சிகளின் போராட்டங்கள் கவனத்தை ஈர்க்கும் நோக்கத்தில் மட்டுமே உள்ளன என்றும் உண்மையான அக்கறையால் அல்ல'' என்று சென்னை நீதிமன்றம் கருத்து தெரிவித்தது.